Әзербайжан дәүләт иҡтисад университеты

Әзербайжан дәүләт иҡтисад университеты (азерб. Azərbaycan Dövlət İqtisad Universiteti) — Әзербайжандың Баҡы ҡалаһында урынлашҡан университет. ӘДИУ  1930 йылда нигеҙләнә һәм  Көньяҡ Кавказдағы иң эре уҡыу йорттарының береһе һанала. ӘДИУ-ның 14 факультеты бар, унда 16 мең студент  белем ала, 57 специальность буйынса магистрлыҡ  программалары тәҡдим ителә, уларҙа бөтәһе 1000-дән ашыу уҡытыусы, шәл иҫәптән  62 профессор һәм 344 доцент белем бирә, улар араһында Әзербайжан Милли фәндәр академияһының, Нью-Йорк Фәндәр академияһының әүҙем ағзалары, Дәүләт премиялары лауреаттары, атҡаҙанған уҡытыусылар һәм ғалимдар бар. ӘДИУ Европа Университеттар  Ассоциацияһының, Ислам донъяһы университеттары федерацияһының, Ҡара диңгеҙ иҡтисади хеҙмәттәшлеге ойошмаһы Университет советының, һәм Евразия Университеттар  Ассоциацияһының тулы хоҡуҡлы ағзаһы булып тора.  ӘДУ-ла донъяның 10 иленән   650 студент һәм аспирант белем ала [источник не указан 342 дня].

 Тарихы 
1930 йылда   «Әзербайжан дәүләт  университеты   бөтөрөлә һәм уның  факультеттары нигеҙендә  төрлө йүнәлешле вуздар ойошторола. Иҡтисад факультеты урынына  Әзербайжан сауҙа-кооператив институты  барлыҡҡа килә. Ошо атама аҫтында институт  1933 йылға  тиклем эшләй. 

1933 йылдың  ғинуарында Әзербайжан сауҙа-кооператив институты урынында К. Маркс исемендәге  Әзербайжан социаль-иҡтисади институты ойошторола. 

1936 йылдың  30 декабрендә   Әзербайжан  халыҡ комиссарҙары  советы ҡарары менән Әзербайджан  социаль-иҡтисады институты һәм уға ҡушылған Әзербайжан совет сауҙа институты урынына К. Маркс исемендәге Әзербайжан халыҡ хужалығы институты  асыла.  Ул 1937 йылдың 15 ғинуарында  эш башлай һәм үҙ аллы вуз булараҡ  1941 йылдың   июленә тиклем эшләй.

Икенсе донъя һуғышы  башланғас, уҡыу йортоноң эшмәкәрлеге туҡтатыла һәм ул  иҡтисад  факультеты булараҡ Әзербайжан дәүләт университеты составында эшләй. 

Һуғыштан һуң институт үҙ аллы вуз булараҡ тергеҙелә. Ләкин 1959 йылдың  мартында  К. Маркс исемендәге Әзербайжан халыҡ хужалығы институты ябыла һәм ул Әзербайжан  дәүләт университетына ҡушыла. 

1966 йылдың  феыралендә  Д. Буниатзада исемендәге  Әзербайжан  халыҡ хужалығы институтын  тергеҙеү тураһында ҡарар ҡабул ителә.  Был ҡарар буйынса 1966 йылдың  1 сентябрендә  Әзербайжан дәүләт университеты составында эшләгән дөйөм иҡтисад һәм тауар ғилеме  факультеттары, шулай уҡ Әзербайжан нефть химияһы институтының  инженерлыҡ-иҡтисад факультетының ҡайһы бер яңы специальностары  Әзербайжан халыҡ хужалығы  институты составына индерелә. 

2000 йылдың 13 июнендә,  Әзербайжан президентының «Әзербайжан Республикаһында уҡыу системаһын камиллаштырыу тураһында»ға указына ярашлы,  Әзербайжан дәүләт иҡтисад  институты һәм  Баҡы тауар ғилеме-коммерция институты нигеҙендә   Әзербайжан дәүләт иҡтисад  университеты   булдырыла. 

Ребрендинг эшләгәс,  университетты ҡыҫҡаса UNEC тип йөрөтәләр.

Әзербайжан дәүләт иҡтисад университеты  —  иҡтисадтың бөтә өлкәләрендә белем биреүсе берҙән-бер дәүләт вузы. Университетта төрлө специальностар бар:

 Бухгалтер хисабы
 Финанс 
 Банк эше  
 Статистика
 Халыҡ-ара иҡтисади мөнәсәбәттәр  
 Таможня эшен ойоштороу һәм уға идара итеү  
 Коммерция
 Бизнес ойоштороу һәм уға идара итеү  
 Тауар ғилеме
 Информатика
 Реклама эше
 Иҡтисадты дәүләт көйләүе
 Хаҡтарҙы стандартлаштырыу һәм сертификат
 Дизайн

Әлеге ваҡытта  университетта 20 факультетта 47 специальность буйынса   11364 бакалавр  студент  һәм  738 магистр уҡый.

 Халыҡ-ара хеҙмәттәшлектәр 
Университеттың фәнни потенциалы төрлө кимәлдәрҙә халыҡ-ара хеҙмәттәшлекте байытыу мөмкинлеген бирә.  Донъяның абруйлы  университеттары, шул иҫәптән Францияның  Монпелье I, Төркиәнең Мәрмәрә, Мәскәү дәүләт университеты, Мәскәү  Халыҡ хужалығы академияһы ,   Украинаның, Белоруссияның дәүләт университеттары, Бонн Университеты, Амстердам университеты һәм башҡалар менән бәйләнештәр урынлаштырылған. 

зербайжан дәүләт иҡтисад университеты  —  Сорос, «ТАСИС», «ТЕМПУС» халыҡ-ара программаларының әүҙем ҡатнашыусыһы. Әле университетта  донъяның төрлө илдәренән —  Төркиә, Грузия, Ливан, Сүриә, Иордания, Йемен, Рәсәй, Төркмәнстандан  студенттар уҡый.

 Бүләктәре һәм премиялары 
2006 — Халыҡ-ара рейтинг технологиялары һәм социология академияһының «Алтын Фортуна» премияһы. 

2006 —  «Uğur» («Уңыш») милли премияһы.

2007 -  Европа бизнес ассамблеяһының Оксфорд лидерҙар саммитында  «International Socrates Award Ceremony» үткәргән тантанала  «Европа сифаты» халыҡ-ара наградаһы.

2007 -  милли «Йыл университеты» наградаһы.

2007 —  «Интеллект — 2007» премияһы.

2008 —  Анкаралағы конференцияла  төрки донъяһын һәм мәҙәниәтен үҫтереүгә индергән өлөш өсөн награда . 

2009 - Киевтағы Халыҡ-ара кадрҙар академияһының алтын миҙалы .

2009 - университеттың ректорына  «Ватан улы» наградаһы һәм  «Деде Горгуд» миҙалы.

2010 — халыҡ-ара «Мең йыллыҡ премияһы» программаһында  диплом, кубок һәм орден.

2015 -  9-сы Әзербайжан халыҡ-ара күргәҙмәһендә «Иң яҡшы спектакль» сертификаты.

 Филиалдары 
Әзербайжан дәүләт иҡтисад университетының Дербентта һәм Закаталала филиалдары эшләй.   

 Иҫкәрмәләр 

 Һылтанмалар 


 Немного из истории
 новый корпус фото
 Высшие учебные заведения стран СНГ
Категория:Алфавит буйынса университеттар
Категория:Википедия:Статьи с переопределением значения из Викиданных